วาดขยุกขยิกสิ่งของต่างๆ เรียนรู้พื้นฐานของการวาดเส้นขยุกขยิก
ดอกไม้เป็นสิ่งที่คนชอบวาดขยุกขยิกกันมากเพราะมันมีสารพัดแบบ แถมยังวาดได้ง่ายและสนุก คุณอาจจะวาดดังต่อไปนี้:  วาดแจกันที่เต็มไปด้วยช่อดอกไม้ วาดสวนดอกไม้ที่แต่ละดอกแปลกตา วาดทุ่งทานตะวันตอนแดดกำลังส่องมา วาดกุหลาบตูมล้อมรอบด้วยกลีบดอกกุหลาบ วาดดอกเดซี่ แล้วขีดฆ่ากลีบดอกออกแล้วเล่น "เขารักฉัน เขาไม่รักฉัน" วาดชื่อคุณเองหรือชื่ออย่างอื่นในรูปทรงของดอกไม้ หน้าตาอาจวาดยากกว่าดอกไม้ แต่รับรองว่าหัดวาดได้เมื่อไหร่มันจะได้ผลลัพธ์คุ้มค่า จะวาดหน้าครูหรือเพื่อนๆ หรือวาดเดาสุ่มไปเรื่อยๆ ตามตัวอย่างการวาดหน้าต่อไปนี้:   ฝึกวาดใบหน้าเดิมๆ แต่ด้วยการแสดงสีหน้าต่างกัน จะช่วยให้รู้จักใบหน้าที่วาดขยุกขยิกมากขึ้น วาดหน้าคนจากความทรงจำ ไม่ว่าจะเพราะเคยหลงรักหรือเพราะเป็นคนดัง แล้วลองเปรียบเทียบกับใบหน้าจริงของเขาดูว่าคุณทำได้ดีขนาดไหน วาดแค่บางส่วนของใบหน้า วาดลูกตา ริมฝีปากหรือจมูกทั้งหน้ากระดาษดูว่าคล่องขึ้นไหม วาดภาพล้อ วาดใบหน้าโดยเน้นบางส่วนให้ดูงี่เง่าหรือขยายใหญ่เกินจริง ชื่อเป็นอีกสิ่งที่นิยมนำมาวาดขยุกขยิก มีวิธีวาดมากมาย จะวาดซ้ำๆ หรือจะเปลี่ยนแนวทุกครั้งที่วาด ลองดูวิธีต่อไปนี้:  เขียนชื่อลากหาง ลองเขียนตวัดวงหางตัวหนังสือแบบโอเวอร์ๆ ลองเขียนชื่อให้เล็กจิ๋วที่สุดเท่าที่จะทำได้โดยที่มันยังอ่านได้ ลองเขียนชื่อหลายๆ เวอร์ชั่นโดยใช้ตัวย่อของชื่อกับนามสกุล เช่น: "สมชาย รักดี" "ส. รักดี " หรือ "สมชาย ร." เขียนชื่อคุณแล้วตามด้วยนามสกุลของคนที่หลงรัก แล้วดูว่ามันเข้าท่าสมกันไหมหนอ เขียนชื่อคุณเป็นตัวอักษรตัวใหญ่ ตกแต่งมันด้วยดาว เถาไม้เลื้อย ดอกไม้หรือหัวใจ เขียนชื่อคุณแบบฟองสบู่ ให้มีฟองลอยอยู่บนชื่อด้วย สัตว์ก็เอามาวาดขยุกขยิกได้สนุก และมีตัวเลือกนับไม่ถ้วนจนนำมาวาดได้เต็มหน้าไม่ว่าจะสัตว์น่ารักหรือน่ากลัว จะวาดหมา หรือวาดสัตว์ปรหลาดคิดขึ้นเอง หรือจะเปลี่ยนลูกแมวเป็นอสูรกาย นี่คือวิธีวาดสัตว์ขยุกขยิก:  วาดสัตว์ใต้ท้องมหาสมุทร วาดมหาสมุทรแล้วใส่สัตว์ใต้ทะเลเท่าที่จะนึกออก ตั้งแต่แมงกะพรุนไปจนถึงฉลาม วาดสัตว์ป่า สร้างป่าขึ้นมาเองให้แน่นขนัดด้วยฝูงนกแก้ว ฝูงลิง งู และสัตว์ป่าเท่าที่จะนึกออก เปลี่ยนสัตว์ธรรมดาให้กลายเป็นอสูรกาย วาดลูกแมวลูกหมาลูกกระต่ายที่น่ารัก แล้วสนุกไปกับการเติมเขี้ยว กงเล็บ สายตาปีศาจหรือเขาซาตาน วาดสัตว์เลี้ยงสุดโปรดของคุณ ชอบหมาที่เลี้ยงไว้มาก ก็ลองวาดมันในท่าน่ารักต่างๆ ดู วาดสัตว์เลี้ยงในฝัน วาดสัตว์ที่คุณอยากได้ที่สุด แม้มันจะเป็นจริงไม่ได้ ลองตั้งชื่อมันแล้ววาดชื่อให้มันด้วย วาดสัตว์ผสม วาดหมาที่มีศีรษะเป็นแกะ เสือดาวที่มีหางนกยูง หรือปลาที่มีปากยื่นเหมือนจระเข้ สนุกไปกับการวาดขยุกขยิกอะไรก็ตามที่อยู่เบื้องหน้า ไม่ว่าจะเป็นครู เพื่อน กระดานดำ หรือภายนอกชั้นเรียน คุณจะพบว่าในสิ่งที่มองเห็นตรงหน้านั้นแต่ละสิ่งย่อมมีเอกลักษณ์ไม่เหมือนใคร นี่คือสิ่งที่คุณอาจวาดขยุกขยิกได้:  ข้าวของที่อยู่ในกล่องดินสอ สีหน้าท่าทางของคุณครู หมู่เมฆนอกหน้าต่าง ต้นไม้นอกหน้าต่าง อะไรก็ตามที่แขวนบนผนังตรงหน้า มืออีกข้างของคุณ อีกวิธีสนุกและเชื่อมโยงได้อย่างอิสระในระหว่างวาดขยุกขยิกคือเงี่ยหูฟังเสียงครูหรือเพื่อนกำลังพูดอะไรแล้ววาดในสิ่งที่ได้ยิน นี่คือตัวอย่าง:  วาดบุคคลสำคัญในประวัติศาสตร์ ถ้าครูกำลังพูดเรื่องสุนทรภู่ ลองวาดท่านออกมา วาดคนที่คุณไม่เคยเจอ ถ้าได้ยินคนสองคนกำลังพูดถึงใครสักคนที่มีชื่อแปลกๆ ลองจินตนาการว่าเขาจะมีหน้าตาท่าทางอย่างไรแล้ววาดออกมา วาดแนวคิด คุณคิดถึงอะไรเวลาที่ครูพูดถึง "การคว่ำบาตร" หรือ "รูปทรงโค้งแบบระฆัง" คุณไม่จำเป็นต้องวาดตัวสิ่งนั้น แต่วาดสิ่งที่มันทำให้คุณนึกภาพตามในหัวออกมา วาดเพลง มีใครเดินเข้ามาพร้อมเพลงที่ดังลอดออกมาจากหูฟังหรือเปล่า ลองวาดสิ่งที่เพลงนั้นชวนให้คุณนึกถึงอะไร ภาพทิวทัศน์ของเมืองนั้นนำมาวาดขยุกขยิกได้สนุกและเหมาะกับการเติมตามขอบบนล่างของหน้ากระดาษ วาดทิวทัศน์เมืองไปตามด้านบนของหน้ากระดาษแล้วเติมรายละเอียดเล็กๆ น้อยๆ ที่จะทำให้มันโดดเด่น เวลาวาดทิวทัศน์เมืองคุณอาจทำต่อไปนี้:   ทำให้เป็นตอนกลางคืน เมืองจะดูสวยงามที่สุดในยามค่ำคืน กังนั้นวาดจันทร์เพ็ญและระบายท้องฟ้าเป็นสีดำ วาดหน้าต่างให้บ้านทุกหลัง บ้างเปิดไฟบ้างดับไฟ ใส่รายละเอียดเพิ่มเติม เพิ่มต้นไม้ ไฟถนน ตู้โทรศัพท์ ถังขยะ กระทั่งคนจูงหมาเดินเล่น วาดเมืองที่คุณรัก นึกดูว่านิวยอร์กจะมีหน้าตาอย่างไร ลองวาดแล้วมาเทียบความแม่นยำทีหลัง เมื่อคุณมีประสบการณ์เจนจัดแล้ว คุณสามารถสร้างโลกของคุณเองขึ้นมา มีผู้คน สรรพสัตว์ ตึกรามบ้านช่อง และต้นไม้ของคุณเองอยู่ในนั้น ยิ่งมีประสบการณ์ก็จะยิ่งสามารถสร้างทุกอย่างตามความคิด และคนจะเริ่มสามารถจดจำได้ว่านี่คือภาพของคุณ   พอเป็นนักวาดภาพขยุกขยิกมืออาชีพแล้ว คุณสามารถแพร่ความรักในเรื่องนี้ให้คนอื่นได้รับรู้ เปิดกิจกรรมสอนวาดหลังเลิกเรียนและแบ่งปันความชอบนี้กับผู้อื่น คุณสามารถตั้งชื่อให้โลกของคุณเองอย่าง "พิภพแลนด์" หรือ "โลกของสมศรี" แล้วเขียนชื่อเหนือภาพวาดนั้น คุณสามารถสร้างภาพคอลลาจของรูปวาดขยุกขยิกโดยติดหน้าที่เขียนเข้าด้วยกันแล้วแปะผนัง หากคุณอยากเป็นผู้เชี่ยวชาญด้านการวาดเส้นขยุกขยิก คุณควรเตรียมพร้อมสามารถจะวาดมันได้ทุกที่ ด้วยแรงบันดาลใจหรืออาการรู้สึกเบื่อมันพร้อมจะเกิดขึ้นได้ทุกที่ ไม่ใช่แค่ในชั้นเรียนวิชาประวัติศาสตร์แต่อย่างเดียวสักหน่อย ดังนั้นคุณจึงควรต้องเตรียมพร้อมวาดเส้นขยุกขยิกได้เสมอ จึงควรที่จะมีสมุดบันทึกติดตัว เสมอ พร้อมอุปกรณ์อีกไม่กี่อย่าง จะเริ่มจากอุปกรณ์พื้นฐานแล้วค่อยเพิ่มขึ้นตอนฝีมือดีขึ้นก็ได้ นี่คือรายชื่ออุปกรณ์ที่จะทำให้เขียนขยุกขยิกได้ดีจัง:  อุปกรณ์เครื่องเขียน:  ดินสอ ปากกาหมึก ปากกาเน้นคำ มาร์กเกอร์ ปากกาลูกลื่น   อุปกรณ์ศิลปะ:  ถ่าน ชอล์ก ดินสอสี สี สีพาสเทล ทันทีที่รู้สึกอยากวาดอะไรขยุกขยิก แค่ล้วงปากกากับสมุดออกมาแล้วเริ่มได้เลย ไม่ว่าคุณจะคิดถึงมันเป็นฉาก เป็นเหตุการณ์ ความรู้สึก คน สถานที่ เพลง หรือกระทั่งชื่อคุณเอง แค่ลงมือวาดแล้วดูว่าผลจะออกมาเป็นอย่างไร เวลาเกิดความรู้สึกอยากวาด อย่ามองข้ามมัน (เว้นแต่มันไม่เหมาะกับกาลเทศะ) และปล่อยให้ความรู้สึกนั้นผ่านไป  คุณจะพบว่าบางทีอาจเกิดแรงบันดาลใจ หลังจาก เริ่มวาดขยุกขยิกแล้วต่างหาก คุณไม่จำเป็นต้องรอความรู้สึกให้บอกว่าอยากวาด เริ่มวาดไปก่อนและค่อยเกิดแรงบันดาลใจแทรกเข้ามาก็ได้ ไม่จำเป็นต้องยึดอยู่กับดอกไม้ ลูกหมา หรือชื่อตัวเอง คุณสามารถวาดขยุกขยิกเป็นสวนดอกไม้ แล้วคิดถึงเพื่อนซี้ที่ชื่อชบาเลยวาดหมาน้อยที่เธอเลี้ยงซึ่งชื่อว่าทีโบนลงไป เลยทำให้นึกถึงสเต็กที่คุณทานไปเมื่อวาน...แค่เริ่มจากภาพๆ เดียวแล้ววาดต่อไปเรื่อยๆ ในสิ่งที่แวบขึ้นมาในหัว  คุณไม่จำเป็นต้องยึดอยู่แค่ธีมหรือแนวคิดเดียว ไม่มีใครจะมาตัดสินอะไรคุณ เป็นไปได้ยากอยู่แล้วที่จะมีใครมาเห็นคุณวาดอะไรขยุกขยิก ฉะนั้นวาดอะไรก็ได้ที่ต้องการตามสบายเลย
วาดดอกไม้ขยุกขยิก. วาดหน้าตาคน. วาดชื่อตัวเอง. วาดรูปสัตว์. วาดในสิ่งที่เห็น. วาดในสิ่งที่คุณได้ยิน. วาดทิวทัศน์เมือง. สร้างโลกแห่งภาพวาดขยุกขยิกของตัวคุณเอง. มีอุปกรณ์ที่เหมาะสม. หาแรงบันดาลใจ. เชื่อมโยงอย่างอิสระ.
https://www.wikihow.com/Doodle https://www.wikihow.com/Doodle
Doodling a Variety of Objects Learning the Basics of Doodling